- Tunga badet 45 timer i saltvann

Stian Vikra har gjort en bragd. Han svømte fra Norge til Danmark, og brukte 45 timer på turen.

Stian Vikra er førstemann som svømmer over Skagerrak. Bildet til venstre er fra da han svømte over Den engelske kanal. Svøm for livet

26. juli 2014 15:02 Sist oppdatert 26. juli 2014

— Det gikk greit. Det verste var at tunga badet 45 timer i saltvann, sier 33-åringten fra Karmøy, bosatt i Haugesund.

Da Aftenposten.no snakket med ham på telefon lørdag ettermiddag, var han på vei fra Skagerrak til Kristiansand i båt. Han var kjørt, men fattet etter den lange svømmeturen. Åkrabuen kom i mål klokken 03.00 natt til lørdag.

Starten foregikk på Flekkerøya utenfor Kristiansand, målet var Hanstholm i Danmark.Han svømte rundt regnet 120 kilometer.

Hadde et mål

— Jeg gjør det for å rette oppmerksomheten på organdonasjon, sier vestlendingen.

Den tidligere marinejegeren forteller at han begynte å svømme så sent som da han var 27 år, og at an aldri har vært aktiv svømmer. Men mange timer i vannet er det blitt likevel, og forberedelsene til akkurat denne manndomsprøven har vært lang. Både kropp og hode måtte være forberedt.

— Jeg er veldig godt forberedt treningsmessig og mentalt, forteller Vikra timer før han legger på svøm over Skagerrak.

Prosjektet Vikra er opptatt av heter «Svøm for livet» og man kan lese mer på egen hjemmeside.

Han starter den organisasjonen i 2008 og det er blitt noen styrkeprøver i årenes løp. Blant annet over Den engelske kanal og Lysefjorden på langs.

Lang tur

Han hadde håpet at turen skulle ta 30 timer, men var i vannet ytterligere 15. Da han kom i mål var han tung i kroppen og litt trusten i målet, men han kom seg fort.

Etter å ha jobbet for akkurat denne svømmeturen i to år, var det deilig at han fikk det til.

- Hvordan skal du feire?

— Det blir en middag i Kristiansand lørdag kveld med mine mange støttespillere, sier Vikra.

Som kan kalle seg historisk.

Han er førstemann som svømmer over Skagerrak. 33-åringen håper at han på denne måten kan hjelpe dem som venter på nye organer, ved at det blir omtale av organisasjonen og det den står for.